Die VOC aan die Kaap, 1652 – 1795 – Roekeloos
Die VOC aan die Kaap, 1652 – 1795
Gepubliseer deurQuintus van Rensburg	 26/02/2017 20/02/2017 Los kommentaar op Die VOC aan die Kaap, 1652 – 1795
Daar is reeds baie navorsing gedoen en 'n groot aantal publikasies het verskyn oor die geskiedenis van die Verenigde Oost-Indische Compagnie (VOC) se tyd aan die Kaap.
Nogtans het baie kundiges 'n behoefte aan 'n gesaghebbende publikasie wat die VOC se bewindstyd aan die Kaap volledig sou behandel, geïdentifiseer. 'n Motivering was 'n nuwe belangstelling in die Kompanjiesgeskiedenis en heelwat aspekte van die VOC se verbintenis met Suid-Afrika wat nog nie in die historiografie neerslag gevind het nie. Sewentien medewerkers, wat elkeen 'n deskundige op sy of haar besondere terrein is, is gewerf.
Daar word gefokus op die rol wat die Kaapse diensstasie in die VOC se Oosterse handel gespeel het, die Kaapse bestuursinstellings en owerheidsdienste word bespreek en aandag word gegee aan die verdediging van die Kaap – die strategiese waarde van die Kaap en die verdedigingstelsel om dit te beskerm, die verdediging teen 'n buitelandse bedreiging en die bekamping van binnelandse bedreigings. Laastens word die regspraak, gesondheidsdienste en onderwys volledig behandel.
Daar is ook 'n fokus op die verskillende bevolkings-, kulturele of beroepsgroepe aan die Kaap, te wete die Khoisan, die Kompanjiesamptenare, die vryburgers, die slawe en die gemengde of "bruin" bevolkingsgroep.
Ten slotte is daar 'n samevattende oorsig op die geskiedkundige nalatenskap van die VOC se teenwoordigheid aan die Kaap op die ontstaan en ontwikkeling van Suid-Afrika soos ons dit vandag ken.
Con de Wet, Jan Visagie en Leon Hattingh is kenners op die gebied van die VOC en die verbintenis met Suid-Afrika en het met 'n paneel van kundiges saamgewer, onder andere: Dan Sleigh, Helena Scheffler, Kay de Villiers, Hans Heese, Piet Westra, Thean Potgieter, Gawie en Gwen Fagan en ook Nederlandse medewerkers Gerrit Schutte en Thom de Schmidt.
Die VOC aan die Kaap, 1652 – 1795 / Susan Smith — Protea Boekhuis, 4 November 2016; hardeband. — ISBN 9781485300199
Die VOC aan die Kaap, 1652 – 1795,
26 Februarie 2016.
Gepubliseer deurQuintus van Rensburg 26/02/2017 20/02/2017 Gepubliseer inBoekeSleutelwoorde: Con de Wet, Dan Sleigh, Gerrit Schutte, Hans Heese, Jan Visagie, Leon Hattingh, Piet Westra, Protea Boekhuis, Thom de Schmidt, Verenigde Oost-Indische Compagnie, VOC